Referat fra bestyrelsesmødet 11.5.2015

**Til stede, fraværende og referat**

Til stede var Kim, Preben, Helge, Peer, Annette, Birthe og Jan

Fraværende var Mette og Lars.

Jan blev referent.

**Godkendelse af referat**

Referatet fra sidste bestyrelsesmøde blev godkendt.

**Dagsorden**

Regulering af Rågebestanden i Lellinge, især omkring ældreboligerne, blev tilføjet dagsordenen som punktet ”Råger”.

**Råger**

Jan skriver til Køge Kommune om en regulering.

**Økonomi**

Trods den seneste udsendelse af rykkere, så mangler 15 at betale, oplyste Birthe. Dem der ikke betaler bliver slettet fra medlemslisten.

Seneste banko gav omkring 1.000,- kr. i overskud.

**Samarbejde**

Peer og Jan orienterede om samarbejdet mellem landsbyerne i Køge Kommune. Mødet mellem landsbyerne i morgen er aflyst.

Lellinge er meget anderledes end stort set alle de andre landsbyer, så gruppen kan aldrig blive et fælles ”forum” med enighed om udviklingen. Om vi deltager i et kommende møde finder Peer og Jan ud af.

**Sikre hjem**

Peer orientering fra sit arbejde i ”Tryk i Køge”, med at sikre boligområderne mod indbrud.

Der var enighed om, at Lellinge-området skal komme med i det præventive arbejde. Peer udarbejder et oplæg og emnet tages op på næste bestyrelsesmøde.

**Skt. Hans bål**

Peer kontakter Hans Erik, alternativt John Jensen, for at få en aftale om at en af dem bliver båltaler til vores Skt. Hansbål 2015.

Huskelisten med opgaver blev gennemgået; og opgaverne fordelt.

**Holdning og strategi**

Jan orienterede fra det seneste møde med de personer, som særligt arbejder for fælles lokaler i Lellinge, den nye udvikling om en eventuel ny anvendelsen af vores skole. En endnu ikke op startet privat idrætsskole har vist interesse for vores skole. Og det kollidere med ”forretningsmodellen”.

Vi fandt frem til følgende holdning til - og en strategi til - hvordan vi sikre lokaler til byen på lang sigt, nu der er opstået en ny mulighed, efter at ”Idrætsskolen” ønsker at købe skolen. Jan kontakter ”Idrætsskolen” og oplyser dem om ”forretningsmodellen”. Og bede dem om at gennemgå bygningerne med en bygningssagkyndig. De skal have at vide, at de skal overbevise ”de særligt aktive”, Idrætsforeningen og beboerforeningen om at deres skoleøkonomi er så stærk, at vi kan satse på, at deres skole kommer til at køre. Ellers vil vi fortsat satse på ”forretningsmodellen”.

Problemet er, at hvis Idrætsskolen kommer til at eje bygningen, men må opgive at drive skole, så indgår bygningen og grunden som aktiver i et konkursbo. Og Lellinge vil så stå uden mulighed for at få lokaler til byen.

Vi fandt ikke frem til en holdning til flygtninge i SFO - bygningen, da der nok ikke skal indrettes noget til flygtninge der.

**Mødet med politikerne**

Der var enighed om at mødes med politikerne for at få gennemført vores ønske om lokaler til Lellinge. Kim, Birthe, Peer og Jan deltager i møderne.

**MOSAIK**

Helge og Jan oplyste at MOSAIK er tæt på at blive delt ud.

**Vedtægterne**

Vi skal finde frem til hvad problemet egentligt er omkring vores vedtægter; og derefter finde en løsning. Jan skriver derfor til Torben Ellegaard for at finde frem til hvad han mener der skal ændres i vedtægterne. Derefter udarbejder Peer og Jan et forslag til nye vedtægter.

**Evt.**

Intet.